**KAUNO MIESTO SAVIVALDYBĖS 2018 METŲ ŠVIETIMO PAŽANGOS ATASKAITA**

Šioje ataskaitoje pristatyti sausio apibendrinti Kauno miesto savivaldybės švietimo veiklos rezultatai ir jų kaita. Švietimo pažanga analizuojama tikslo, jo įgyvendinimui numatytų uždavinių ir jų pamatavimui detalizuotų rodiklių požiūriu. Taigi 2018 m. buvo iškeltas tikslas „Teikti besimokančios visuomenės poreikius atitinkančias švietimo paslaugas“ ir numatyti du uždaviniai:

* Formuoti efektyvų formaliojo ir neformaliojo ugdymo įstaigų tinklą.
* Plėtoti akademinį, besimokantį ir sumanų miestą.

*Pirmo uždavinio įgyvendinimo pamatavimui numatyti šie rodikliai:*

1. Kandidatų, surinkusių 36-100 balų laikant valstybinį lietuvių kalbos egzaminą, dalis nuo pasirinkusių skaičiaus (proc.). Planuota reikšmė – 50.

2. Išlaikiusių matematikos pagrindinio ugdymo pasiekimų patikroje 7-10 balais mokinių dalis nuo bendro dalyvavusių skaičiaus (proc.). Planuota reikšmė – 50.

3. 6 klasės mokinių, pasiekusių rašymo pagrindinį ir aukštesnįjį lygius, dalis (proc.). Planuota reikšmė – 70.

4. Patyčių švietimo įstaigose indekso pokytis 6 klasėse (standartizuotais taškais). Planuota reikšmė – 0,01.

5. Mokinių skaičiaus vidurkis bendrojo ugdymo mokyklos klasėje (vnt.). Planuota reikšmė – 19.

6. Vaikų skaičiaus vidurkis ikimokyklinio ugdymo grupėje (vnt.). Planuota reikšmė – 15.

7. Edukacinių aplinkų tobulinimas ugdymo įstaigose (vnt.) Planuota reikšmė – 20.

*Antro uždavinio įgyvendinimui buvo numatyti šie rodikliai:*

1.Mokinių dalis, užimta neformaliojo ugdymo veiklomis, nuo bendro mokinių skaičiaus bendrojo ugdymo mokyklose (proc.). Planuota reikšmė – 67 proc..

2.Organizuotų tarptautinių renginių skaičius (vnt.). Planuota reikšmė – 6.

3.Dalyvių iš užsienio šalių dalis nuo bendro dalyvių skaičiaus (proc.). Planuota reikšmė – 30.

**PIRMOJO UŽDAVINIO RODIKLIŲ PASIEKTOS REIKŠMĖS IR ĮGYVENDINTOS VEIKLOS**

* Pirmo uždavinio įgyvendinimo rodiklis „Kandidatų, surinkusių 36-100 balų laikant valstybinį lietuvių kalbos egzaminą, dalis nuo pasirinkusių skaičiaus (proc.) yra viršytas, nes pasiekta reikšmė yra 64 %, nors buvo planuota – 50 %. Valstybinį lietuvių kalbos egzaminą Kauno miesto abiturientai laikė geriausiai iš visų savivaldybių (36-85 balų intervale – 48,93 %, 86-100 balų intervale 15,71 %). Vadovaujantis Laisvosios rinkos instituto duomenimis, Kauno miesto savivaldybės švietimo indeksas yra 56, t. y. Kauno miesto savivaldybė pagal švietimą antra po Klaipėdos m. (didžiųjų miestų švietimo indekso vidurkis 45,7). Švietimo indeksas yra vertinimas pagal Valstybinių brandos egzaminų rezultatus, infrastruktūros išlaikymą, mokyklų plotą vienam mokiniui.
* Pirmo uždavinio antro rodiklio „Išlaikiusių matematikos pagrindinio ugdymo pasiekimų patikroje 7-10 balais mokinių dalis nuo bendro dalyvavusių skaičiaus (proc.)“ pasiekta reikšmė 31 %, o planuota – 50. Taigi planuota reikšmė nepasiekta. Tokio rodiklio kritimo priežastys yra objektyvios. Pabrėžtina, kad Kauno miesto 10 klasės mokinių matematikos pagrindinio ugdymo pasiekimų rezultatai buvo ir yra žymiai aukštesni už šalies (žr. 1 pav.) mokinių rezultatus.



**1 pav.** Matematikos pagrindinio ugdymo pasiekimų patikrinimo rezultatų kokybės palyginimas 2016-2018 metais

Tuo labiau, kad Kaunas pasižymi aukšta mokytojų kvalifikacija ir aukštais mokinių pasiekimais. Šiuo požiūriu išsiskiria tik penkios savivaldybės ir tarp jų yra Kaunas (Visaginas, Palanga, Alytus, Panevėžys).

Trečias pirmo uždavinio rodiklis „6 klasės mokinių, pasiekusių rašymo pagrindinį ir aukštesnįjį lygius, dalis (proc.)“ pasiekta reikšmė atitinka planuotą reikšmę (70 proc.). Lietuvos didmiesčių 6 klasės mokinių, pasiekusių rašymo pagrindinį ir aukštesnįjį lygius, sudaro 60,6 %., o šalies miestų – 35,6 %. Taigi lyginant Kauno 6 klasės mokinių, pasiekusių rašymo pagrindinį ir aukštesnįjį lygius, su Lietuvos didmiesčių ir šalies miestų 6 klasės mokiniais, Kauno miesto mokinių rezultatai yra aukštesni.

Patyčių švietimo įstaigose indekso pokytis 6 klasėse buvo numatytas 0,01 standartizuotais taškais. Numatyta reikšmė pasiekta. 2017 m. Patyčių situacijos mokykloje rodiklis buvo -0,04, o 2018 m. padidėjo iki - 0,03.

Penktojo rodiklio „Mokinių skaičiaus vidurkis bendrojo ugdymo mokyklos klasėje (vnt.)“ planuota reikšmė – 19. 2018 m. mokinių skaičiaus vidurkis bendrojo ugdymo mokyklos klasėje yra 23. Taigi Kauno miesto bendrojo ugdymo mokyklose padidėjo vidutinis mokinių skaičius klasėje, tuo pačiu sumažėjo nenaudojamo ploto mokyklose.

Šeštojo pirmojo uždavinio rodiklio „Vaikų skaičiaus vidurkis ikimokyklinio ugdymo grupėje (vnt.)“ planuota reikšmė – 15. Pasiekta 2018 metais reikšmė yra 16. Taigi planuota reikšmė yra viršyta.

Pirmojo uždavinio rodiklio „Edukacinių aplinkų tobulinimas ugdymo įstaigose (vnt.) planuota reikšmė buvo 20. Šio rodiklio įgyvendinimas viršytas, edukacinės aplinkos patobulintos 30 ugdymo įstaigų.

*Pirmo uždavinio „Formuoti efektyvų formaliojo ir neformaliojo ugdymo įstaigų tinklą“ numatytiems rodikliams pasiekti įgyvendintos šios veiklos:*

* Reorganizuota 13 švietimo įstaigų prijungiant jas prie kitų švietimo įstaigų. Iš jų - devynios bendrojo ugdymo mokyklos, todėl buvo padidintas mokinių skaičiaus klasėje vidurkis, sumažinta nenaudojo ploto ir užtikrinta efektyvus pastatų panaudojimas. Sukurta bendrojo ugdymo mokyklų priešmokyklinio ugdymo grupių ir klasių komplektavimo sistema. Švietimo skyrius sukūrė priešmokyklinio ugdymo grupių ir klasių komplektavimo paraiškos algoritmą (žr. 2 pav.), kuris padeda vertinti mokyklos priešmokyklinių grupių ir klasių komplektavimą, išryškina tobulintinas sritis.

O 

**2 pav.** Bendrojo ugdymo mokyklų priešmokyklinio ugdymo grupių ir klasių komplektavimo paraiška

* Tenkinant užsieniečių ir kitų besimokančiųjų ugdymosi poreikius, Kauno Jurgio Dobkevičiaus progimnazija pagal pradinio ugdymo programą ir pagrindinio ugdymo programos pirmąją dalį ir Kauno Jono Jablonskio gimnazija pradėjo pagal pagrindinio ugdymo programos antrąją dalį ir vidurinio ugdymo programą pradėjo vykdyti dvikalbį ugdymą, o nuo 2020-09-01 ruošiasi įgyvendinti tarptautinio bakalaureato programas. Tuo tikslu 2018 m. Kauno Jurgio Dobkevičiaus progimnazijos 10 ir Kauno Jono Jablonskio gimnazijos 14 mokytojų nuo 2018 m. rugsėjo 1 d. studijavo anglų kalbą savivaldybės lėšomis. J. Jablonskio gimnazija 2018 m. tapo Tarptautinio bakalaureato organizacijos (TBO) ir Pagrindinio ugdymo bakalaureato (MYP) programos kandidato mokykla, o Kauno Jurgio Dobkevičiaus progimnazija Pagrindinio ugdymo bakalaureato (MYP) ir Pradinio ugdymo bakalaureato (PYP) programose patvirtinta kaip kandidatė.
* Kartu su inžineriniu ugdymu išplėtotas pradinio, pagrindinio ir vidurinio ugdymas. Tuo tikslu Kauno technologijos universiteto inžinerijos licėjus ugdymo procesą nuo 2018 m. rugsėjo 1 d. vykdo dviejuose pastatuose, t. y. ne tik S. Lozoraičio g. 13, bet ir Vaidoto g. 11. Sukurta 540 papildomų vietų inžineriniam ugdymui Panemunės mikrorajone.
* Plečiant savitos pedagoginės sistemos elementų (Novatoriško verslumo ugdymo sampratos ir Ekologijos ir aplinkos technologijų sampratos) įgyvendinimą Veršvų gimnazija pradinį ugdymą 2018 m. pradėjo vykdyti ir naujame pastate Romainių g. ir Prezidento Valdo Adamkaus gimnazija ugdymo procesą su savito Ekologijos ir aplinkos technologijų sampratos elementais vykdo Bitininkų g. 31 ir Šeštokų g. 30. Kauno Gedimino sporto ir sveikatinimo gimnazijai, įgyvendinančiai Sporto ir sveikatos ugdymo sampratos elementus, suteiktos bendrabučio patalpos Aušros g. 44, kad mokiniai atvykę iš kitų miestų turėtų galimybes gyventi. Pastato Romainių g. rekonstrukcija kainavo apie 2 milijonus Eurų.
* Tęsiamas Tarpdisciplininio itin gabių mokinių ugdymo programos įgyvendinimas. Programa įgyvendinama 3, 4, 6, 7, 10, 11 klasių mokiniams, joje dalyvauja 246 mokiniai. Programą įgyvendina visi Kaune veikiantys universitetai. Programos paskaitas skaito 107 dėstytojai. Programos paskaitų lankomumas – 83 proc. Dalyvavimas programos atrankoje susilaukė didelio susidomėjimo. Į 135 vietas buvo pateiktos 427 nustatytus reikalavimus atitinkančios paraiškos. 2018 m. Savivaldybę šiai programai skyrė 120 000 eurų.
* Nuo 2018-09-01 Švietimo ir mokslo ministerijos sprendimu iš Europos sąjungos struktūrinių fondų lėšų naujais geltonais autobusais aprūpintos Kauno specialioji, Kauno Prezidento Valdo Adamkaus ir Kauno Gedimino sporto ir sveikatinimo gimnazijos, siekiant pagerinti mokinių vežiojimo sąlygas ir saugumą.
* Sukurta nauja jaunimo ugdymo erdvė Suaugusių ir jaunimo mokymo centre. 14-29 metų asmenys gali ateiti prasmingai praleisti laiką: žiūrėdami savo pasirinktus filmus, klausydamiesi muzikos, žaisdami kompiuterinius ar stalo žaidimus, bendraudami tarpusavyje ar tiesiog naršydami internete. Kiti gali išmokti anglų, vokiečių ar rusų kalbų, lankyti breiko, ar linijinių šokių užsiėmimus ir kt. Durys „atviros“ kiekvieną darbo dieną nuo 8.00 iki 20.00 val. Viskas nemokamai.
* 2018 m. išorės vertinimas vyko vienoje bendrojo ugdymo mokykloje. Po išorinio vertinimo buvo užtikrinta pagalba mokyklos bendruomenei. Po mokykloje atlikto išorės vertinimo Švietimo skyrius kartu su Kauno pedagogų kvalifikacijos centro ir Pedagoginė psichologinės tarnybos atstovais pristatė išorės vertinimo ataskaitas, aptarė mokyklos veiklos tobulinimo plano projektą ir konsultavo mokyklos bendruomenę dėl mokyklos veiklos tobulinimo.
* Atlikta kiekvienos bendrojo ugdymo mokyklos Nacionalinio mokinių pasiekimų patikrinimo (NMPP), Pagrindinio ugdymo pasiekimo patikrinimo (PUPP) ir Valstybinių brandos egzaminų (VBE) pasiekimų analizė, sukurtas kiekvienos bendrojo ugdymo mokyklos veiklos kokybės duomenų žemėlapis (žr. 3 pav.), kuriuo vadovaujantis analizuojami bendrojo ugdymo mokyklos veiklos pokyčiai, vertinami metiniai veiklos planai ir formuojamos vadovų metų veiklos užduotys, rezultatai ir rodikliai. Organizuotos 46 diskusijos bendrojo ugdymo mokyklose su bendruomene dėl veiklos kokybės gerinimo (mokinių mokymosi pažangos ir pasiekimų, mokinių savijautos mokykloje, pokyčių po išorės vertinimo ir kt. Aptarti veiklos pokyčiai po išorės vertinimo, mokinių pasiekimų tendencijos, patyčių situacija mokykloje ir kt.





**3 pav.** NN bendrojo ugdymo mokyklos veiklos kokybės duomenų žemėlapis

* Sustiprinta švietimo įstaigų vadyba ir veiklos kokybė. Kauno pedagogų kvalifikacijos centras organizavo vadybinius mokymus vadovams, kuriuose dalyvavo 506 vadovai. Ypatingai aktualūs buvo ilgalaikiai lyderystės mokymai. Siekiant užtikrinti veiklos kokybę, organizuota 15 stažuočių į užsienio šalis (Vokietija, Lenkija, Airija, Latvija ir kt.), kuriose dalyvavo apie 400 švietimo įstaigų bendruomenių atstovų. Todėl ir žurnale „Reitingai“ (2018 m., Nr. 1(9)) pateiktos mokyklos, kuriose vadyba tikrai stipri (įvertintos aukščiausiu lygiu-4). Lietuvoje yra 16 tokių mokyklų, iš jų Kaune 3, t. y. Kauno „Saulės“ gimnazija, Kauno Petrašiūnų gimnazija ir Kauno Panemunės pradinė mokykla. Lietuvoje yra 5 mokyklos, kuriose itin stipri ne tik vadyba, bet ir ugdymo(si) procesas (abi sritys įvertintos aukščiausiu lygiu-4) ir iš jų dvi mokyklos yra Kauno, t. y. Petrašiūnų progimnazija, Kauno Panemunės pradinė mokykla. Mokyklų, kurios pasižymi itin stipria ne tik vadyba, bet ir asmenybės augimu (abi sritys įvertintos aukščiausiu lygiu-4) Lietuvoje yra 9 mokyklos, o Kaune - 2. Tai Kauno „Saulės“ gimnazija ir Kauno Panemunės pradinė mokykla. Mokyklos, kurios rezultatų ir vadybos srityje įvertintos aukščiausiu lygiu - 4 Lietuvoje yra 6 , viena iš jų - Kauno Juozo Grušo meno gimnazija.
* Siekiant mokinių mokymosi pažangos ir pasiekimų gerinimo, Kauno miesto savivaldybė ir mokyklos aktyviai dalyvavo projektinėje veikloje. Dalyvaujama LL3 ir buvo kuriamas projektas „Stiprus ir darbu patenkintas Kauno mokytojas“.
* 10 mokyklų dalyvavo projekte „Integralus gamtamokslinio ugdymo programos 5-8 klasėms“. Tai Kauno Jono ir Petro Vileišių mokykla, Kauno Jurgio Dobkevičiaus progimnazija Kauno Gedimino sporto ir sveikatinimo gimnazija, Kauno Valdo Adamkaus gimnazija, Kauno Kazio Griniaus progimnazija, Kauno Milikonių progimnazija, Kauno Palemono gimnazija, Kauno Pilėnų progimnazija, Kauno Simono Daukanto progimnazija, Kauno Tado Ivanausko progimnazija.
* 9 bendrojo ugdymo mokyklos 2018-2019 m. m. dalyvavo Visos dienos mokyklos projekto išbandyme: Kauno Prano Mašioto pradinė mokykla, Kauno „Nemuno“ mokykla, Kauno Jono ir Petro Vileišių mokykla, Kauno Viktoro Kuprevičiaus progimnazija, Kauno Vaišvydavos pagrindinė mokykla, Kauno Simono Daukanto progimnazija, Kauno Aleksandro Puškino gimnazija, Kauno Palemono gimnazija, Prezidento Valdo Adamkaus gimnazija. Dvi mokyklos, išnaudojant mokytojų etatinio apmokėjimo galimybes, taip pat pradėjo taikyti pačios bendruomenės susikurtą visos dienos mokyklos modelį, t. y. Kauno šv. Kazimiero progimnazija ir Kauno suaugusių ir jaunimo mokymo centras.
* 12 mokyklų išbando pradinio ugdymo informatikos turinį, t. y. dalyvavo projekte „Informatika pradiniame ugdyme“: Kauno mokykla-darželis „Šviesa“, Kauno Montesori mokykla-darželis „Žiburėlis“, Kauno Dainavos progimnazija, Kauno Jurgio Dobkevičiaus progimnazija, Kauno Petrašiūnų progimnazija, Kauno Pilėnų progimnazija, Kauno Senamiesčio progimnazija, Kauno šv. Kazimiero progimnazija, Kauno Tado Ivanausko progimnazija, Kauno Šančių mokykla-daugiafunkcis centras, Kauno „Vyturio“ gimnazija.
* Europos sąjungos finansuojame projekte „Ikimokyklinio ir bendrojo ugdymo mokyklų veiklos tobulinimas“ tęsė dalyvavimą 6 mokyklos (371 358,63 Eur): Kauno Kovo 11-osios gimnazija (51 452,72 Eur), Kauno Aleksandro Puškino gimnazija (43 654,84 Eur), Kauno „Varpelio“ pradinė mokykla (45 409,58 Eur), Kauno Jono ir Petro Vileišių mokykla (92 400,00 Eur), Kauno Senamiesčio progimnazija (92 400,00 Eur), Kauno „Šilo“ pradinė mokykla (46 041,47 Eur).
* ES paramos projekte „Mokyklų aprūpinimas gamtos ir technologinių mokslų priemonėmis“ tęsė dalyvavimą Kauno miesto savivaldybės bendrojo ugdymo mokyklos, turinčios 1-4 ir 5-8 klases, viso 52 mokyklos, išskyrus jaunimo mokyklas. Mokyklos aprūpintos mokymo priemonių ir įrangos komplektais už 160 338,31 Eur.
* Penktus metus dalyvaujama Nacionalinio egzaminų centro projekte Nacionalinis mokinių pasiekimų patikrinimas. . Tuo tikslu organizuojami standartizuoti testai visų Kauno bendrojo ugdymo mokyklų 4, 6 ir 8 klasių mokiniams, taip pat organizuoti diagnostiniai testai 2 klasės mokiniams. Bendrojo ugdymo mokykloms suteikta galimybė sistemingai įsivertinti mokinių pasiekimų kokybę, priimti konstruktyvius sprendimus ir numatyti veiksmingas priemones.
* Savivaldybės lėšomis įgyvendintas projektas „Technologijų ir karjeros diena/popietė profesinėje mokykloje bendradarbiaujant su Kauno technikos profesinio (medžio apdirbimas, tekstilė, elektronika) ir Kauno maisto pramonės ir prekybos (mityba) mokymo centrais, kuriame dalyvavo Kauno Dainavos progimnazijos, Kauno Viktoro Kuprevičiaus progimnazijos, Kauno Palemono gimnazijos, Kauno Aleksandro Stulginskio mokyklos-daugiafunkcio, Kauno Bernardo Brazdžionio mokyklos 8 klasės mokiniai ir Kauno Juozo Urbšio pagrindinės mokyklos 10 klasės mokiniai. Savivaldybės skirta 6 000 Eur.
* Savivaldybė nuo 2016 m. sistemingai ir nuosekliai aprūpina bendrojo ugdymo mokyklas išmaniosiomis klasėmis. 2018 m. rugsėjo d. 10 nešiojamų kompiuterių klasių po 30 vnt., 20 mokytojo kompiuterių ir 10 įkrovimo-saugojimo dėžių skirta visoms pradinėms mokykloms, Kauno Veršvų gimnazijai, naujame Romainių pastate pradinėms klasėms ir 2 kompiuterių klasės Kauno technologijos universiteto inžinerijos licėjui (Vaidoto g. 11). Švietimo ir mokslo ministerija taip pat skyrė Kaunui 10 kompiuterių klasių (po 15 vienetų kiekvienoje: 7 nešiojamų, 2 stacionarių, 1 planšečių), kurios bus perduotos 5 mokykloms-darželiams.
* Išplėtotos sportinio ir sveikos gyvensenos ugdymo galimybės bendrojo ugdymo mokyklų mokiniams ir miesto gyventojams. Kauno miesto savivaldybės biudžeto lėšomis (2.450.000 Eur) atlikti Kauno Tado Ivanausko, Kauno šv. Kazimiero, Kauno Viktoro Kuprevičiaus, Kauno Milikonių progimnazijų, Kauno Palemono, Prezidento Valdo Adamkaus, Vytauto Didžiojo universiteto „Rasos“, Kauno Rokų, Kauno Kovo 11-osios gimnazijų, Generolo Povilo Plechavičiaus kadetų licėjaus sporto aikštynų renovacijos darbai. Tai pat atliekami stadionų ir sporto aikštynų rekonstravimo darbai šiose Kauno miesto savivaldybės švietimo įstaigose: Kauno Martyno Mažvydo progimnazijoje, Šv. Mato gimnazijoje, Kauno Jono Pauliaus II gimnazijoje ir Kauno „Vyturio“ gimnazijoje. Numatyta Žaliakalnio progimnazijos sporto salės statyba (1,7 mln. Eur). Aktyvus Lietuvos mokinių žaidynių varžybose dalyvaujančių mokinių skaičius (2018 m. dalyvavo 35 Kauno bendrojo ugdymo mokyklos, 534 mokiniai, 69 komandos (2017 m. – 29 mokyklos, 422 mokiniai ir 59 komandos). Kauno miesto bendrojo ugdymo mokyklos Lietuvos mokinių žaidynėse laimėjo I vietą, surinkusios 4157 taškų ( II vietą užėmė Vilnius su 3900 taškų). Sportiškiausiųjų Lietuvos mokyklų grupėje Lietuvos sveikatos mokslų universiteto gimnazija laimėjo 3 vietą, Kauno „Saulės“ gimnazija – 4 vietą, VDU „Rasos“ gimnazija – 7 vietą. Lietuvos miestų 70 sportiškiausių mokyklų sąraše – 23 Kauno miesto bendrojo ugdymo mokyklos, o tarp 20 sportiškiausių – 7 Kauno miesto mokyklos.
* Užtikrintas efektyvus verslumo ugdymas ir ugdymas karjerai bendrojo ugdymo mokyklose, padedant jaunuoliams pasirinkti karjerą. Skatinamas glaudus mokinių ir verslo aplinkos bendradarbiavimas, mokiniai gali išbandyti savo sėkmės formulę, Kauno mieste veikia virš 40 Mokinių mokomųjų bendrovių. Tiek ekonomikos olimpiadoje, tiek Verslumo ir ekonominio modeliavimo pratybose, tiek ir Mokomųjų mokinių bendrovių mugėse dominuoja Kauno miesto ugdytiniai. Kaune organizuota tradicine tapusi Tarptautinė mugė „Inovatyvus verslas 2018“. Tokia mokinių mokomųjų bendrovių mugė suorganizuota jau trečius metus iš eilės. Dalyvavo 43 mokinių mokomosios bendrovės iš 9 skirtingų šalių: Lietuvos, Danijos, Latvijos, Italijos, Turkijos, Šveicarijos, Švedijos, Norvegijos, Austrijos. Kauno Veršvų gimnazija 2018 m. pripažinta viena iš versliausių Europoje. Užtikrinta, kad bendrojo ugdymo mokyklų ugdymo planuose būtų viena ugdymo diena skirta mokinių karjeros ugdymui.
* Užtikrinant maitinimo kokybę ir gerą mokinių savijautą, Kauno miesto savivaldybės administracija dešimtyje Kauno bendrojo ugdymo mokyklų: Panemunės pradinė mokykla, Kauno "Paparčio" pradinė mokykla, Kauno Suzukio pradinė mokykla, Kauno technologijos universiteto Vaižganto progimnazija, Kauno Dainavos pagrindinė mokykla, Kauno Martyno Mažvydo pagrindinė mokykla, Kauno "Nemuno" mokykla centras, Kauno Jono ir Petro Vileišių mokykla, Kauno technologijos universiteto inžinerijos licėjus, Kauno jaunimo mokykla, nuo 2018 m. rugsėjo 1 d. taiko pilotinį mokinių (savitarnos) aptarnavimo „Švediško“ stalo principu modelį. Švediško stalo projektų įgyvendinimui mokyklų valgyklų patalpose Savivaldybės skirta 668 000 Eur.
* Parengta ir įgyvendinta elektroninė mokinių priėmimo į bendrojo ugdymo mokyklas sistema. Parengtas skaitmeninis mokyklų teritorijų žemėlapis, sukurta ir itin sėkmingai startavo elektroninė priėmimo į bendrojo ugdymo mokyklas sistema, sudaryta galimybė negaišti laiko, tėveliai prašymus į mokyklas gali pateikti neišeinant iš namų.
* Vykdoma Savivaldybės finansuojama programa „Kompetentingi darbuotojai – gera mokykla“ (siekiant kokybiškų švietimo pokyčių, trūkstant pedagoginių darbuotojų ir vadovų, siekiama pritraukti aukštos kvalifikacijos specialistus į Kauno miesto švietimo įstaigas). Vykstant Lietuvos aukštųjų mokyklų reorganizacijai, bus atsisakyta dalies dėstytojų paslaugų, todėl šiems specialistams suteikta galimybė Savivaldybės lėšomis (50 tūkst. Eur) įgyti pedagogo kvalifikaciją ir patobulinti turimas vadybines kompetencijas, bei savo žinias perteikti Kauno miesto bendrojo ugdymo mokiniams, įsidarbinant mokyklose. Taip pat Savivaldybės lėšomis organizuoti būsimų vadovų kompetencijų tobulinimo kursai „Pretendentų į švietimo įstaigų vadovus kompetencijų ugdymasis” (40 val.); programa „Lyderystė: į rezultatus orientuotas vadovavimas“ (200 val.); užsienio kalbų (anglų, vokiečių) B1/B2 lygio kursai pretendentams į švietimo įstaigų vadovus (48 val.). Parengta Vadovų rezervo duomenų bazė.
* Įgyvendinama unikali Lietuvoje mokinių, mokytojų ir mokslininkų skatinimo sistema. Vienintelė Kauno miesto savivaldybė įsteigė Metų mokytojo ir Kauno miesto Mokslo premijos nominacijas, bendradarbiaujant su Lietuvos mokslų akademija. Ši miesto įsteigta premija – ne tik solidus Kauno mokslininkų darbo rezultatų įvertinimas, bet ir paskatinimas dar didesniems ateitiesiššūkiams.2018 m. Kauno miesto Mokslo premijos įteiktos VDU ir KTU universitetų akademikams prof. Laimai Šinkūnaitei už nuopelnus humanitarinių ar socialinių mokslų srityje bei prof. Rymantui Jonui Kažiui už nuopelnus fizinių, biomedicinos, žemės ūkio ar technologijos mokslų srityje. Jų dydis siekia po 5 tūkst. eurų. 2018 m. Kauno metų mokytojo nominacijas pelnė Kauno „Ryto“ pradinės mokyklos pradinių klasių mokytoja Ingrida Ūsienė, J. ir P. Vileišių mokyklos geografijos ir istorijos mokytojas Gediminas Grėsius ir Jėzuitų gimnazijos technologijų mokytojas Albertas Juškauskas. Taip pat renkamas Metų švietėjas. Kaune jau antrus metus Žalgirio arenoje vyko Lietuvos mokytojų festivalis, vyksta daug tarptautinių švietimo renginių, respublikos ir tarptautiniu mastu pristatoma geroji miesto patirtis. Tradiciškai organizuojami renginiai mokiniams (Rugsėjo 1-osios šventė, Gabių vaikų pagerbimo šventė ir kt.). 2018 m. gabiems mokiniams buvo padovanotas M. Mikutavičiaus koncertas. 2018 m. Mero padėkos raštai įteikti daugiau kaip 200 gabių mokinių.
* Siekiant spręsti vietų ikimokyklinėse ugdymo įstaigose stokos problemą, 2018 m. sukurtos 8 naujos grupės, 130 vietų. Kauno mieste yra sudaryta galimybė nevalstybines švietimo įstaigas lankančių vaikų tėvams (globėjams) už vaikų ugdymą gauti 100 arba 175 Eur kompensaciją tėvų (globėjų) mokamo mėnesinio mokesčio. 2018 m. rudenį Kaune atidaryta naujas ir modernus pastatas - ikimokyklinė įstaiga – Kauno lopšelis-darželis „Dvarelis“ (J. Kumpio g. 1). Pastatas J. Kumpio g. 1, rekonstruotas ir visiškai atnaujintas, atsižvelgiant į visus europinius standartus, statybos reikalavimus. Yra muzikos erdvė (aktų salė), erdvė vaikų sportiniams, judriesiems žaidimams su išmaniosiomis grindimis ir puikiai įrengtomis grupių patalpomis, bei lauko žaidimų erdve. Darželio pastato renovacija Savivaldybei kainavo apie 1 milijoną Eurų.
* Švietimo įstaigose atnaujintos edukacinės aplinkos: Prezidento Valdo Adamkaus gimnazija, Kauno Jono Jablonskio gimnazija, Kauno technologijos universiteto inžinerijos licėjus ir kt. Modernizuota Panemunės pradinė mokykla (naujai pastatytame šlaitiniame stoge įrengtos papildomos patalpos ugdymui: moderni biblioteka, meno, muzikos ir šokių menės, vaiko gerovės specialistų kabinetai, kompiuterių klasė), pastatytas naujas ir modernus Veršvų gimnazijos pastatas Romainiuose, taip pat ikimokyklinio ugdymo įstaigos „Dvarelio“ pastatas Aleksote. Akcentuotina, kad Lietuvos mokyklų edukacinių erdvių konkurse 2018 m. laimėjo Kauno lopšelis-darželis „Aviliukas“.
* Sprendžiami vaikų geros savijautos ugdymo įstaigoje klausimai, dėmesį telkiant į patyčių ir žalingų įpročių prevenciją. Kauno miesto bendrojo ugdymo mokyklos vadovaujasi švietimo pagalbos teikimo algoritmais, leidžiančiais operatyviai ir efektyviai reaguoti į susidariusią situaciją. Kauno pedagogų kvalifikacijos centras organizavo prevencinius renginius, pvz., seminarus, konsultacijos, metodines valandas, „Pokalbių salonus“ („Priklausomybių ligų atpažinimo, pirminio kontakto ir konsultavimo, motyvacijos gydymuisi mokymų programa“ (40 val.), „Vaiko gerovės komisijos darbo praktiniai aspektai“, „Tu esi vienas iš mūsų“. Sisteminės įžvalgos, sprendimai ir nauji būdai sujungti namus ir mokyklą“, „Sisteminiai sprendimai, įgalinantys gerinti santykius ir psichinę sveikatą tarp vaikų, jaunimo ir jų tėvų“ ir kt.), kuriuose dalyvavo apie 1400 bendrojo ugdymo mokyklų bendruomenių atstovų. Taip pat parengta ir vykdyta „Mokytojo padėjėjo rengimo programa“ (107 val.).

**ANTROJO UŽDAVINIO RODIKLIŲ PASIEKTOS REIKŠMĖS IR ĮGYVENDINTOS VEIKLOS**

Antro uždavinio pirmo rodiklio „Mokinių dalis, užimta neformaliojo ugdymo veiklomis nuo bendro mokinių skaičiaus bendrojo ugdymo mokyklose (proc.)“ pasiekta reikšmė yra 68 proc., t. y. 1 proc. reikšmė yra viršyta.

Antras rodiklis „Organizuotų tarptautinių renginių skaičius (vnt.)“ pasiektas, buvo planuoti 6 renginiai, per 2018 m. suorganizuoti 6 renginiai.

Rodiklis „.Dalyvių iš užsienio šalių dalis nuo bendro dalyvių skaičiaus (proc.)“. Iš užsienio šalių dalyvavo 30 proc. dalyvių nuo bendro dalyvių skaičiaus. Rodiklis pasiektas.

*Antro uždavinio „Plėtoti akademinį, besimokantį ir sumanų miestą“ numatytiems rodikliams pasiekti įgyvendintos šios veiklos:*

* 2018 m. reorganizuotos 4 neformalaus ugdymo mokyklos ir apibrėžtos aiškios perspektyvinės neformalaus švietimo mokyklų veiklos kryptys: dailės krypties formalųjį švietimą papildančio ugdymo ir neformalaus ugdymo programų įgyvendinimas, žmogaus saugos, sveikos gyvensenos, kraštotyros, ekologijos krypčių neformalaus ugdymo programų įgyvendinimas,– etninės kultūros ir teatro krypčių neformalaus ugdymo programų įgyvendinimas. Reorganizavus mokyklas ir įgyvendinant paslaugos priartinimo prie jos gavėjo principą siekiama, kad neformalaus ugdymo mokyklos didesnę dalį vykdomų programų įgyvendintų bendrojo ugdymo mokyklose. Kauno Algio Žikevičiaus saugaus vaiko mokykla didžiąją dalį vykdomų programų jau įgyvendino bendrojo ugdymo mokyklose, šia kryptimi dirbo ir kitos neformalaus ugdymo mokyklos, pvz., Kauno Moksleivių techninės kūrybos centras, Kauno Tautinės kultūros centras.
* Sudarytos didesnės neformaliojo ugdymo paslaugų prieinamumo daugiavaikėms šeimoms sąlygos. 2018 m. balandžio mėnesį Kauno miesto savivaldybės tarybos sprendimu šių šeimų vaikai atleisti nuo mokesčio už mokslą Kauno miesto savivaldybės biudžetinėse neformaliojo švietimo įstaigose.
* Organizuotas vaikams pilnavertis ir įvairiapusis poilsis vasaros metu, pasiūlant vaikams kuo platesnio pobūdžio veiklas. 2018 m. Kauno miesto savivaldybė mokinių vasaros poilsiui skyrė 188000 eurų, pirmą kartą vaikų ir jaunimo vaikų vasaros poilsis buvo organizuojamas per Kauno savivaldybės programą „Iniciatyvos Kaunui“ pasitelkiant NVO sektorių. Birželio – rugpjūčio mėnesiais dieninėse ir stovyklose su nakvyne užimta apie 1721 vaikas, iš jų 652 vaikai, esantys jautresnėje socialinėje situacijoje, kuriems stovyklos organizuojamos nemokamai.
* Kauno mieste organizuoti nemokami vaikų užsiėmimai vasarą. Neformaliojo ugdymo įstaigos, muzikos, dailės mokyklos (iš viso 14 ugdymo įstaigų) birželio – rugpjūčio mėnesiais užėmė 1257 Kauno miesto vaikus. 2018 m. atsirado ir nauja paslauga – nemokami vasaros užsiėmimai turintiems negalią. Šiems vaikams nemokamus užsiėmimus birželio – liepos mėn. pasiūlė 5 ugdymo įstaigos. Kauno miesto biudžetinės neformaliojo ugdymo įstaigos (4) taip pat organizavo stovyklas (dienines ar stovyklas su nakvyne). Jose vasarą buvo užimti 473 vaikai.
* Suorganizuoti 7 tarptautiniai renginiai: „Kaunas Talent 2018“, tarptautinė mokinių mokomųjų bendrovių mugė „Inovatyvus verslas 2018“, festivalis „Atataria lamzdžiai“, klasikinės muzikos ansamblių konkursas „Muzikos tiltai, fortepijoninių ansamblių konkursas „Muzikuojame dviese“ ir dvi tarptautinės konferencijos („Inovatyvūs būdai mokant STEM“ „Erasmus + (KA2) projekto „Mokykimės STEM: inovatyvus STEM mokymo(si) modelis vidurinėse mokyklose“, **„**Inovatyvių mokymo(si) metodų taikymas, ugdant specialiųjų ugdymosi poreikių mokinius“. Šiuose renginiuose dalyvavo 1706 dalyviai, iš jų 517 užsieniečių (30,3 proc.).
* 11024 vaikai 2018 m. užimti neformaliojo švietimo programose pagal valstybės lėšas.
* Vasarą įvykusioje dainų šventėje „Vardan Tos...“ dalyvavo 1338 mokiniai. Kartu su kolektyvų vadovais, lydinčiaisiais miesto delegaciją sudarė 1454 žmonės.

Švietimo skyriaus informacija